Nu-avemu multi hâbãri trâ bana alu Boiagi. Shtimu câ s-amintã Budapesta, la 1780 shi eara ditu unâ fumealje di Armânji ditu Arbinishie. Cându tipusi Gramatica eara profesoru la Sculia natsionalâ a bâsearicâljei gârtseshtsâ di Viena shi-armasi aoa shi dupu tsi fu excomunicatu. S pari câ muri la 1828. Patriarhulu tu unâ enciclicâ nu afurisea mashi Boiagi ma shi tuts atselji tsi pistipsea zboarâli a ""unui ereticu tsi s muta contra a limbâljei tu cari azburâ shi azburashti Dumnidzá""(greaca -s.n.).